Гюнтер Грас
Двойно щукнал за гъби

Превод от немски: Венцеслав Константинов, —

chitanka.info

През гората се задава срещу мен

с привидно твърда, ала после

явно тромава походка,

човек, облечен

в корд със землист цвят,

аз — крача тромаво, облечен в корд —

и все повече и повече го наближавам.

Скоро той се изравнява с мене,

с лошо теглеща лула,

по пътя през гората.

И двамата сме целеустремени. Попрегърбени.

Той край мене, аз край него преминаваме,

без да си обръщаме внимание.

Кратък поглед само с крайчеца на ириса.

Никаква уплаха. Аз и аз

желаем само да узнаем кой е насъбрал

по-много гъби в раницата си.

2003

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.